open-index/open-wikipedia-markdown huggingface dataset:
Landkreis Helmstidde

De **Landkreis Helmstidde** is ’n Landkreis in de Osten van Neddersassen an de Grens tau Sassen-Anholt. He hett .

## Geographie
De Lankreis liggt in de nördelich Harzvorland un an Kant tau de Noorddüütsche Diepebene. Hi grenst in de West an de Landkreis Wulfenbüttel un de Stad Brunswiek, in de Noord an de Landkreis Gifhorn un de Stad Wulfsborg, in de Ost an de sassen-anholtsche Landkreise Börde un Harz. 

Dat Landschappsbild is präägt dör de Anhöchten Elm un Lappwold, de tausammen ’n Naturpark bilden.

Met ’n Fläch van um un bi 670 km² is de Landkreis Helmstidde ’n van de lüttjeste in Neddersassen. In de Landkreis sien dree Städe Helmstidde, Königslutter un Scheinich.

## Historie

Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke in dat Düütsche Riek eenheitlich maakt worrn. Dorüm hett sik to’n 1. Januar 1939 de Naam von *Kreis Helmstidde* op *Landkreis Helmstidde* ännert.

## Kultur
De Landkreis is Mitglied in de indragen Verein Brunswieker Landschapp met de Sitt in Brunswiek. Hi word tau de Pleg van de Kultur in de Regio oprichtet. Tauden is de Landkreis Mitglied in de Deuregio Ostfalen, ’n indragen Verein met Sitt in Helmstidde. 

## Städer un Gemenen

(Inwahnertallen vun’n 31. Dezember 2010)

**[[Eenheitsgemeen|Eenheitsgemenen]]**
#Büddenstee (2.802)
#Helmstidde, Stadt un sülvstännige Gemeinde (23.937)
#Königslutter, Stadt (15.694)
#Lehre (11.463)
#Scheinich, Stadt (12.048)

**[[Samtgemeen|Samtgemenen]]** 

**[[Gemeenfree Rebeet|gemeenfre’e Rebeden]]**

(Flach in km², all Rebeden ahn Inwahners)

# Brunsleberfeld (4,09)
# Helmstidde (18,56)
# Königslutter (8,90)
# Mariental (15,81)
# Scheinich (11,92)

## Borns


## Weblenken
* Offizielle Websiede van de Landkreis Helmstidde (Hoochdüütsch)
Schickelsheim

**Schickelsheim** is 'n Dörp umme bi 25 km süüdelich van Wulfsborg in de Landkreis Helmstidde in Neddersassen. Af 1974 hört dat Dörp as 'n Oordsdeil tau de Stad Königslutter. Dat Dörp hefft sauwat bi 120 Inwohners.

## Geschicht
Schickelsheim was 'n so neumte *Amtsvorwerk* van de Stad Königslutter. Af 1814 kam dat Dörp tau de Domään Supplingenborg. Danach verfiel de Borg jümmer mehr un word 1860 afrieten un de Borggrawen word 1874 tauschütt. 1887 word dat hüdige Herrenhus opbut un in de selwe Jahr kreeg Schickelsheim de Status van 'n eigenstandig Gemeende. Sied 1974 hört dat Dörp wedder tau de Stad Königslutter. 

## Wappen
Dat Wappen van Schickelsheim is ut de Elementen van de Wappen van twee infleitrieken Familjen tausammensett. De beien Dreezacks, her schräägkrüzt, sien ut de Wappen van de Familje *von der Streithorst*. De Roos is ein van dree in de Wappen van Familje *Weferlingen*. All disse Figuren stahn in de Oordswappen gülden in 'n blage Feld un wiesen damet op de lange Tauhörigkeit van de Dörp tau Brunswiek. Dat Wappen is op 8. Mai 1989 offischel annommen.

## Rock in Schickelsheim
Tweemal in Jahr word 'n Rockfestival in de Gut utricht. Her hebben Bands ut Brunswiek, Wulfsborg un Helmstidde Chance för de eerste Optritte. Rock in Schickelsheim is 'n Projekt van de *Musikinitiative Königslutter*. 

## Weblinks
* Schickelsheim op Wikimapia
McMurdo Statschoon

**McMurdo Station** is ’n US-amerikaansche Antarktisstatschoon op de süüdeliche Spits op dat Ross Eiland. De Statschoon liggt op de McMurdo Sund in de Nieseelandsche Rebeed Ross Dependency. De Statschoon word dör de USA betrewen. McMurdo is de grootste Gemeenschapp in de Antarktis, met sauwat bi 1.258 Inwohners.

## Geschicht
De Statschoon is na de Leutenant Archibald McMurdo van de H.M.S. Terror benennt. Hi was de eerste op dat Land, onder de Kommando van de engelsche Opdecker James Clark Ross. Op 16. Februar 1956 opende de USA offischel as *Naval Air Facility McMurdo*. 

## Kommunikatschoon
McMurdo hadde, för ’n korte Tied, ’n TV-Statschoon. AFAN-TV kreeg Hülp för dat Programm dör de US-Militäär. Hüde entfangt McMurdo dree Sender över de *US Military’s American Forces Network*, de *Austraalsche Network* un de *Nieseelandsche Network*. McMurdo entfangt Internet un Voice Kommunikatschoon dör Satelliten van de NASA. Op Black Eiland staat ’n Satellitschüssel för ’n Bandbreed van 20 Mbit/s. 

## Sienswördigkeiten
* Albert P. Crary Wetenschapp un Ingenieur Zentrum
* De Sniekapell (Chapel of the Snows)
* Utkiek Anhöcht (Observation Hill)
* Entdeckungshütt, but wieldeß Scott Expiditschon (1901-1903)
* Williams Filed Fliegfeld
* Erinnerungspunkt för de dree Doden 1946 (storwen bi de Vermetung van de Territorium)

## Weblinks
*Websiede van de Statschoon bi de NSF
Lüttj Steimke

**Lüttj Steimke** is 'n Dörp sauwat bi 15 km süüdelich van Wulfsborg in de Landkreis Helmstidde in Neddersassen. Lüttj Steimke liggt umiddelbar an de A 2/E 30; de Anschlusstelle 59 (Königslutter) is 'n halve Kilometer entfernt. Af 1974 gehört Lüttj Steimke as 'n Oordsdeil tau de Stad Königslutter. Dat Dörp hefft rund 170 Inwohners.

## Geschicht
### Tied vor 2500 v. Chr.
All vor de leste Iestied was dat Rebeet in de Hasenwinkel besedelt. Dör de kolden Tieden sien de Minschen na Süüd afdrängt. 'N Teiken för disse Sedelungen sien de veelen Hünengräfer in dit Gegend. Ook de Kelten hebben her sedelt. Grünne daför waren de Saltvorkümmen twüschen Elm un Aller tau'n Bispel in de Dorm.

### Tied af 2500 v. Chr.
Um 2500 v. Chr. worden de Doden nu verbrennt. De Asch un Bigaven kamen in 'n Urn, un worden in 'n Steenkist vergrawen. 1500 Jahren later liet man de Steenkisten wedder weg. Et folgten Begräffnisse frie in de Ard. In de glieke Tied kam ook Iesen in de Gegend. Grote Fundstellen sien bi Groot Steinum, Lauingen un Beienrode (ook Saltafbu), ook worden römsche Saken funden. Um 300 n. Chr. kamen de Sassen in dat Land un worden dör de Franken angriepen. In disse Tied was dat Land twüschen Aller un Elm weinig besedelt. So gaf et keene Funde ut dit Tied.

### Tied af 1366
Lüttj Steimke kümmt dat eerste Mal 1366 as *Wendisch Steimke* in 'n Urkund vor. Da nach as *Lutken* (1489) un *Lutkem Steymbke* (1545). Twüschen 1366 un 1489 gehörte dat Dörp tau de Zisterzienerkloster in Mariendal. 1489 gaf et seben Höwwe in de Dörp. Um 1730 worden all 10 Höwwe, 3 Ackerlüe, 3 Kötner un 4 Brinksitter tellt. Onner de 4 Brinksitter was ook de Watermole van opdeilt.

## Kapell

De lüttje Kapell staat in 'n gotsche Stil op 'n Anhöcht in de Midde van de Dörp. Ens stand de lüttje Kerk an de Beginn van de Dörp. Et word vermaut, dat de Kapell van rieken Buren opricht is. Se wollten 'n egen Gottshus hebben, obschonst dat Dörp sehr lüttj was un keen Riddergut besat.

## Wappen
Lüttj Steimke hadde bet 1993 keen egen Wappen. Dör de Schütteverein un de Füerwehr schöllte för de 100-jahrig Bestaan 'n eigen Wappen hebben. Aver et gaf keen traditschonelle Farwen för Lüttj Steimke. Bi 'n Ordsversammlunge word 'n Entwerp besloten. 

Be blage Löw op geelen Grund is ut de lüneborgsche Wappen. Lüttj Steimke gehörte met tau de Hertogdom Lüneborg. De Positschon van de Harten is anners as bi de lüneborgsche Wappen. Se symboliseren de Leiwe van de Lüe för de Dörp. 

De biden Wellenbalken staan daför, dat Lüttj Steimke an twee Ströömen liggt. De grote Welle symbolisert de Schunter un de lüttjere staat för de *Molenriede*. 

## Weblinks
*[http://www.kleinsteimke.de/ (hoochdüütsch)
Rhode (Königslutter)

**Rhode** is 'n Dörp sauwat bi 13 km süddelich van Wulfsborg in de Landkreis Helmstidde in Neddersassen. Af 1974 hört Rhode as 'n Oordsdeil tau de Stad Königslutter. Dat Dörp hefft umme bi 540 Inwohners.

## Lage
Rhode liggt umme bi 33 km östelich van Brunswiek in de nördelich End van de Landkreis Helmstedt. Um un bi 2 km nördelich liggt de lüttje Ord *Bisdörp* dat tau Rhode hört. 
Rhode hört, tausammen met anneren Dörper ut de Stadgebiet Königslutter, tau de Hasenwinkel.

## Inrichtungen
In Rhode hefft de Autokonzern Volkswagen 'n Management- un Kommunikatschonszentrum met de Naam *Hus Rhode* opbut. Tauglieke hefft de Verein VfL Wolfsburg ut de Bundsliga 'n Trainigsfeld an de Ordsinfahrt.

## Wappen
Rhode is 'n Dörp met veel Landwirschapp un so dadör präägt. De gülden Ploogschar in de unnere rote Helft teikt dat. De blage Löw un de roten Harten stahn för de Welfen un Lünborg, wotau Rhode lange Tied hörte. Dat Wappen is op 10. Februar offischel annommen. 

## Weblinks
* Siede van de Sportverein (op Hoochdüütsch)
Neumayer-Statschoon III

De **Neumayer-Statschoon III**, kort Neumayer III, is benennt na de düütsche Polarforscher Georg von Neumayer van de Alfred-Wegener-Institut in de Antarktis. De Statschoon is op 'n 200 Meter dicke Iesschicht, de Ekström-Schelfies, in de Atka-Bucht. De oolsche Statschoon Neumayer II is wanige Kilometer süüdelich. De enzelne Deilen sien, op Beginn van de November 2007, na de nie'e Neumayer III transportert. De Schelfies dragt de Statschoon jedet Jahr 200 Meter in de Richtunge van de open See. 

Na 'n tahnjahrige Projekttied (Beginn was op Oktober 1999) word de Statschoonsbedrief op 20. Februar 2009 opnommen. De Bedriefsdüür is för 25 bet 30 utleggt. De Pries för de hele Projekt waren 39 Milljonen Euro. 

## Statschoonsopbu

Image:Stahlgerüstansicht Neumayer-Station III mit Beispieldämmelementen und Beispielkontainern.jpg|'N Segment van de Staalgerüst
Image:Hydraulikaufhängung mit Grundplatte aus Stahl Neumayer-Station III.jpg|Hydraulisch Inrichtunge met Stahlfaut
Image:Gerüstschnitt Neumayer-Station III mit simulierter Schneeoberkante.jpg|Gerüstschnitt dör de Butenhut

De Butendeil van de Statschoon bestaht ut 'n Plattform över de Bodden in twee Etagen, welke op 16 Stützen stahn. De enzeln anstüürbare Stützen sitten op 'n faste Sniebodden. In de Sniegraff onner de Statschoon sien de Garagen un annere technisch Saken. De beweegliche Betonfaute sien op de Stützen montiert un künnen dör 'n hysdraulisch Anbörvorrichtungen bewegt worden.

De Statschoon word heeljahrig bedriewen un is met Laboren, verdeilt op 12 Rumen, dübbelt so groot as de Neumayer II. In de 15 Wohnrumen gifft dat 40 Slaapkammern. Alle Binnenrumen op Plattform sien Container. Umgewen sien de Container met 'n schüttende Bleckbutenhut. 

### Binneninrichtunge
Bineben de Laboren un de Slaapkammern gifft et 'n na Süüd utrichtet grote Lounge met veelen Fenstern, 'n Waschruum, 'n Sauna, 'n Serverruum, 'n Eetruum, 'n Besprekungsruum, 'n Kranken- un Operatschoonsruum, verscheiden Lagerrume, 'n Kuhlruum, 'n Füerruum, 'n Scholungsruum un 'n Ruum för de Wateropbereidunge. 

### Butenstatschonen un Webcams
Um dör de Metresultaten nich tau beinfleiten, gifft et lüttjere Plattformen in 'n Entferunge van 900 bet 1.500 m. In disse Langtiedsobservatorien ward Magentik-, Seismik-, Spurenstoff un Akustikforschunge bedriewen. De Statschoon bedreift ook mehrdere Webcams.

## Forschunge
Op de Neumayer Statschoon ward sied 1981 in enzelnen Observatorien jümmers forscht. Bineben de Höftrichtunge Meteorologie, Geophysik un Luchtchemie, de sie 1980 beforscht ward, gifft et sied fief Jahren ook Forschungen tau Infraschall un sied 2005 tau mariner Akustik. 

## Weblinks
* Beschreiwungssiede van de Alfred-Wegener-Institut
* Webcams at Neumayer-Station
* Aktuelle Wedderdaten
Franco Bitossi

**Franco Bitossi** (* 1. September 1940 in Carmignano (Oortsdeel Camaioni)) is en ehmalger italieensch Radrennfohrer.

De Mann ut de Toskana wurrr groot in den Schadde vun Gastone Nencini, kunn aber nie ganz nah vörn kommen. He hörr aber tominst to de wieder faat Weltspitze in sien aktiv Tiet vun 1961 bit 1978. Wiel he en temelk emtschonaal Fohrer weer, wurr he vun sien Anhängers de "Mann mit dat verrückt Hart" nömmt.  

## Wat he schafft hett
* 1965: Meesterschap vun Zürich (Platz 1)
* 1965: Tour de Suisse (Platz 1)
* 1967: Tirreno–Adriatico (Platz 1)
* 1967: Lombardei-Rundfohrt (Platz 1)
* 1968: Meesterschap vun Zürich (Platz 1)
* 1968: Mailand-Turin (Platz 1)
* 1970: Italieensch Meester
* 1970: Giro dell’Emilia (Platz 1)
* 1970: Lombardei-Rundfohrt (Platz 1)
* 1971: Italieensch Meester
* 1972: Viezweltmeester
* 1973: Giro dell'Emilia (Platz 1)
* 1976: Italieensch Meester
* 1977: Italieensch Meester in’t Geländefohren
* 1977: Weltmeesterschap (Platz 3)
* 1978: Italieensch Meester in’t Geländefohren

Insgesamt hett he 75 Rennen oder Etappen in Rundfohrten up Platz 1 afslooten.

## Weblenken
* Franco Bitossi in de Datenbank vun Radsportseiten.net
* Franco Bitossi in de Datenbank vun de Tour de France
Boimsdörp

**Boimsdörp** is 'n Dörp sauwat bi 14 km süüdelich van Wulfsborg in de Landkreis Helmstidde. Boimsdörp liggt umiddelbar an de A 2/E 30; de Anschlusstelle 59 (Königslutter) is 'n dree Kilometer entfernt. Af 1974 gehört Boimsdörp as 'n Oordsdeil tau de Stad Königslutter. Dat Dörp hefft rund 350 Inwohners. 

## Laag van de Dörp
Boimsdörp is 'n wendsche Rundlinge. Um 'n flaach Halfmaand, wo de Kerk un de School stahn, is de Hälft, van de vormalige 14 Buren an de Kant van de Rundlinge, de Köstern un de Brinksitters. 
All de eersten Sedeler sien Sassen weest. Se buten jüen neddersassche Eenheidshüser; Wohnung, Stallunge un Schüne onner ein Dack, wülk met Stroh deckt was. Man trat dör 'n Dor op 'n Däle, rechts un links waren de Stallunge un hinner de Wohnrumen de Minschen. Hüde sien bloot noch twee Hüser van disse oolsche Bustil. Dat leste Strohhus word um 1910 afrissen un dör 'n Niebu ersett.

## Geschicht
### De Buren
Wo överall in düütschen Lannen waren de Buren nich Eigendömer van jüen Höwwen, sonnern Lehnslüe oder Pächter. Eigendömer was de *edele*, later de *adelige*, Herr, ook Mienherre nannt. Disse hadden se jahrlich 'n Afgaf in Naturaljen oder Geld tau enrichten. De Boimsdörper Buren waren, wo alle anneren um de Wohld, op de Herre van *Campe* horig. Wer sik as guter *Mie'er* föhrte konnte na negen Jahren bi glieke Zins sien Hoff behalten, anners word hi afmie'ert.

## Wappen
In de Usprung was Boimsdörp 'n Rundlingsdörp un so teikt dat Wappen dat Rundlingssymbol daför. De blau-gülden Farwen kümmen dör Brunswieker Herrschapp. De dree Harten sien ut de Wappen van Lünborg. Dat Wappen is in August 1990 offischel annommen.

## Weblinks
* Private Websiede van Boimsdörp (Hoochdüütsch)
Irisberto Herrera

**Irisberto Herrera** (* 7. Dezember 1968) is en kubaansch Schachspeler. Siet 2007 speelt he för den spaanschen Schachbund. 

He wunn de kubaansch Eenzelmeesterschap vun de Junioren 1986. Internatschonal Meester wurr he 1989. Kubaansch Eenzelmeester wurr he 1996, deelt mit Julio Becerra. In dat sülvig Johr speel he för de kubaansch Natschonalmannschap bi de  Schacholympiade. Siet 1999 drocht he den Titel Schachgrootmeester. Sien aktuell Elo-Tall bedrocht 2444 (Stand: Mai 2011).

## Weblenken
* FIDE-Koort
* Schachpartien vun Irisberto Herrera up chessgames.com (engelsch)
Bornum

**Bornum an de Elm** is 'n Dörp un 'n Oordsdeil van Königslutter in de Landkreis Helmstidde in Neddersassen. Dat Dörp hefft rund 850 Inwohners.

## Laag
Bornum liggt sauwat bi 17 km ostelich van Brunswiek un umme bi 19 km westelich van Helmstidde. Dat Dörp liggt an de Noordkant Elm op Hööch van 127 m över NN. Dör de Dörpmidde lopt de Bundsstraat 1 (B1).

## Geschicht
Dat eerste Mal kümmt Bornum 1135 in 'n Urkund, met Tausammenhang met de Bu van Kaiserdom in Königslutter, vor. De Naam gaht tarügge op de Ostfäälsche Wort *Born* för Spring. De Endunge -um is 'n Form van *Bornhem*.

De Naam weest op veele Springen hen, de ut de Anhöcht Elm kümmen. Dat Gut Bornum was ursprünglich 'n Besitt van de Stift Lutter aver in de kümmende Jahrhunnerten word dat Gut, van de Brunswieker Hertogen, an unnerschedliche Lehnsherren gewen. Van 1465 bet 1706 was, met 'n kort Versnuf, de Familje *von Wendessen* de Lehnsherren van de Bornumer. In de Jahr 1764 köffte Philipp van Westfalen dat Gut Bornum. Sien in Bornum boren Sohn Ludwig van Westfalen word de Mentor un Swiegervader van Karl Marx. Danach hadde de Gut verschiedene Pächter, bet et 1845 van mehr as 50 Buren van de Dörp köfft word. Sied 1974 is Bornum 'n Oordsdeil van de Stad Königslutter. 

## Wappen
De veelen Springe in Bornum speigeln sik in de Oordswappen wedder as 'n deilte Wellenbalk in greun un silver. Över de Wellen schweeft in silver 'n greune Linne. Linnen waren in Bornum op alle Orte un Straten tau finden. Op 15. Februar 1962 besloot de Oordsraad dat Wappen. De Präsident van de Friestaat Brunswiek nahm et op 12. Oktober 1962 offischel an.

## Bornum in de Fernseihen
End van de 1970er Jahren was Bornum tauden 'n Ort van de erfolgrieke ZDF-Kinnersendunge *Neues aus Uhlenbusch*. De Laden *Tante Appelboom* staht bineben de Kerk. Hüde ward et as Wohnhus bruukt. 

## Plattdüütsche Theatergrupp
Sied 1985 gifft dat 'n plattdüütsche Theatergrupp in de Dörp. Regelmatig ward van Jänner bet Mart self schrewen Stücke speelt.

## Weblinks
* Offischele Siede van Bornum an de Elm (Hoochdüütsch)
* private Siede van de Dörp(Hoochdüütsch)
Flip Phillips

**Joseph Edward „Flip“ Phillips** (* 26. März 1915 in New York City, New York; † 17. August 2001 in Fort Lauderdale, Florida) weer en US-amerikansch Jazz-Tenorsaxophonist un Klarinettist

Phillips speel tonächst Klarinett bi Frankie Newton (1940–1941) un Saxophon bi Larry Bennett (1942–1943). Van 1944 bit 1946 wark he in Woody Herman sien *First Herd*. Bekannt wurr he dör sien langjohrig Uptreden up de Jazz-at-the-Philharmonic-Tourneen van 1946 bit 1957. In dat Johr 1959 gung he mit Benny Goodman nah Europa un hett ansluutend en Quartett in Pompano Beach (Florida) leit. 

Philipps hörr to de impulsiv Tenorsaxophonisten vun de utgahnd Swing-Ära. Während en lang Karriere weer he up völ Alben to hören; he nehm noch as över 80-Johrig noch de CD *Swing is the Thing* för Verve Records up.

## Ehrungen
Flip Philipps is in de American Jazz Hall of Fame upnommen wurrn.

## Diskographisch Henwiesen
* *Crazy 'Bout Flip* (Ocium, 1947-49) mit Howard McGhee, Kai Winding, Bennie Green, Billy Bauer, Ray Brown, Gene Ramey, Hank Jones, Shelly Manne, J. C. Heard, Max Roach, Jo Jones
* *Flippin' the Blues* (Ocium, 1949-51) mit Harry Sweets Edison, Bill Harris, Hank Jones, Lou Levy, Jimmy Woode, Buddy Rich
* *Keep on Flippin´* (Ocium, 1952) mit Al Porcino, Charlie Shavers, Jerome Richardson, Cecil Payne, Richard Wyands, Oscar Peterson, Freddie Green, Barney Kessel, Clyde Lombardi, Alvin Stoller
* *Try a little Tenderness* (Chiaroscuro, 1986) mit Clark Terry, Buddy Tate, Al Cohn, Scott Hamilton, John Bunch, Major Holley, Chris Flory
* *Swing Is the Thing!* (Verve, 1999) mit James Carter, Joe Lovano, Benny Green, Howard Alden, Christian McBride, Kenny Washington

## Weblenken

*Biographie in The Last Post
Lauingen (Königslutter)

**Lauingen** is 'n Dörp sauwat bi 22 km süüdelich van Wulfsborg in de Landkreis Helmstidde in Neddersassen. Af 1974 gehört dat Dörp as 'n Oordsdeil tau de Stad Königslutter. Dat Dörp hefft 814 Inwohners.

## Geschicht
Noordwestelich gegen de Afhang van de Rieseberg liggt 'n oolsche Urn Kerkhoff. Op disse Kerkhoff hebben *Abt Thiele* ut Brunswiek un later ook *H. Müller* ut Königslutter Saken utgrawt. Se fanden Saken ut de *La Tene-Tied* de nu in 'n Brunswieker Museum stahn. Ook op de *Heiligen Barge* un de Iesenbahnbu westelich van Lauingen sien Saken ut de Vorgeschicht funden. Dat Dörp self is in de 8. Jahrhunnert gründ. De Naam op -ingen is 'n oolsche Utdruck för Hus, Sedelunge oder Wische. 

Dat Dörp is huckenförmig, de Form van de Höwwe thüringsch. Dat neddersässische Burenhus kümmt nich vor in de Dörpbild. Lauingen was 'n Deil van *Derlingau* un ward dat eerste Mal in de Jahr 854 as *Lauwingi* nannt. De Derlingau reikte in de Westen bet tau de Oker, in de Noorden bet Meine, Dannenbüttel, in de Osten bet Helmstidde un in de Süüd bet Niedörp bi Halverstad.

In de 9. Jahrhunnert schenkte *Frithericus* de Kloster *Corvey* einige Güder in *Lauingi*. Disse kümmen danach dör 'n Dausch um 888 an Otto ut de Hus van de Brunonen. 

As *Thiadmarus*, de Sohn van *Luitharius III*, de Abt van Corvey was, gaf Graaf *Asic* för de Seele van sien Brauder Luitharius in de Dörp *Ekkanbus* in Derlingau 'n bettjen Land un twee leiweigene Familjen. De Dörp Lauingen gaf hi ebensoveel datau. 

## Wappen
De nach de Reformator *Johann Bugenhagen* benennte Borgenlinne ward in de Wappen dör 'n tweebladderige Spross teikt. De Ploogschar weist op de Landwirtschapp un op dat Gut in Lauingen. De Barg staht för de bineben Rieseberg. Dat Wappen is op 21. August 1981 offischel annommen.

## Weblinks
* Offischele Websiede van Lauingen (Hoochdüütsch)
Jelle Nijdam

**Jelle Nijdam** (* 16. August 1963 in Zundert, Nedderlannen) is en ehmalger nedderlannsch Radrennfohrer.

## Werdegang
Nijdam weer van 1984 bit 1996 Profi un is de Söhn vun den Amateur-Verfolgensweltmeester van 1961 un Tour-de-France-Deelstreckenwinner van 1964, Henk Nijdam. 

Jelle Nijdam nehm teihn Mal an de Tour de France deel un kunn tüschen 1987 und 1991 insgesamt söss Deelstrecken winnen. 1987 und 1988 kunn he för insgesamt dree Daag dat  Geel Trikot vun den Gesamtführenden dragen. Neben den Deelstreckensiegen bi de Tour, kunn Nijdam aber ok en Deelstreck bi de Vuelta a España 1992 as ok bi dat Amstel Gold Race, bi Paris-Tours un Paris-Brüssel winnen. In sien Karriere kunn he insgesamt 104 Mal winnen. 

Sien Ökelnaam weer *Snelle Jelle*. 

Nijdam wurr nah de Olympisch Sömmerspelen 1984 in Los Angeles Profi bi dat  nedderlannsch Team Kwantum Hallen.

Nah den Gewinn vun de Gesamtwertung bi de Luxemburg-Rundfohrt wunn he 1987 den Fröhjohrs-Halfklassiker Dwaars dör Flannern, as ok den Prolog vun de Tour de France 1987 und dormit för en Dag ok dat Geel Trikot. Wunnen hett he ünner annern ok dat Amstel Gold Race (1988), Paris–Tours (1989), Paris–Brüssel (1989) un de Dree Daag vun De Panne (1991). 

1992 wunn he de Prolog vun de Vuelta a España un kunn twee Daag in’t Führungstrikot fohren. Sien letzt groot Spood weer de tweet Sieg bi Dwaars dör Flannern 1995. Nijdam kunn todem in sien Karriere dreemal de Holland-Rundfohrt winnen.

## Wat he schafft hett

## Teams
* 1984 - 1986 Kwantum Hallen-Yoko
* 1987 - 1989 Superconfex-Yoko
* 1990 - 1992 Buckler
* 1993 - 1994 WordPerfect
* 1995 - 1996 TVM (1996 *TVM-Farm Frites*)

## Weblenken
* Jelle Nijdam in de Datenbank vun Radsportseiten.net
* Jelle Nijdam in de Datenbank vun Sports-Reference.com (engelsch)
* Jelle Nijdam in de Datenbank vun de Tour de France (engelsch)
Rui Costa (Radsportler)

**Rui Alberto Faria da Costa** (* 5. Oktober 1986 in Póvoa de Varzim) is en portugiescher Radrennfohrer.

Rui Costa keem 2005 bi de Volta ao Portugal do Futuro in en Deelstreck up den darten Platz.  2006 keem he bi de Clássica de Guimarães up den tweeten Platz un bi den Prolog vun de Volta ao Portugal do Futuro wurr he Dart. Siet 2007 is Costa för dat portugiesche Professional Continental Team Benfica. In sien eerst Johr dor kunn he de Gesamtwertung vun den Giro delle Regione för sück entscheeden. 

Nah de Teelankunft up de sösste Deelstreck bi de Tour de France 2010 hett sück Rui Costa en Utnannersetten mit den Spanier Carlos Barredo leefert. Barredo hett mit dat Vörderrad vun sien Rennrad up Costa inhaun, de hett hüm dat Rad afnommen un is mit Füüst up hüm daalgahn. Barredo weer doröver suur, dat Rui Costa sien Lenker up de letzt Kilometers beröhrt harr. 

Rui Costa un sien Bröer Mário wurrn bi de portugiesch Meesterschapen positiv up Methylhexanamine test un dorup hen vun de WADA spaart. De Sparr is aber 2011 weer uphaben wurrn, wiel dat Middel af de Saison 2011 nich mehr up de List vun de verbooden Medikamente  steiht. Rui Costa hett denn en neen Verdrag bi dat Movistar Team ünnerschreven.

Sien eersten grooten Spood harr he 2011, as he en Deelstreck vun de Tour de France winnen kunn. He harr aber ok all 2010 en Deelstreck vun de Tour de Suisse wunnen un weer ok Sieger vun dat Rennen Veer Daag vun Düünkarken 2009. 

In dat Johr 2012 wunn he nich blots een Deelstreck sonnern ok de Gesamtwertung vun de Tour de Suisse.

## Wat he schafft hett
;2007
* Gesamtwertung Giro delle Regione

;2008
* een Deelstreck Giro delle Regione
* een Deelstreck Coupe des Nations Ville Saguenay

;2009
* Gesamtwertung Veer Daag vun Düünkarken
* een Deelstreck Vuelta a Chihuahua

;2010
* Trofeo Deià
* een Deelstreck Tour de Suisse
*  Portugiesch Meester - Tietfohren

;2011
* Gesamtwertung Vuelta a la Comunidad de Madrid
* Een Deelstreck Tour de France
* Grand Prix Cycliste de Montréal

;2012
*2. Deelstreck und Gesamtwertung Tour de Suisse

## Teams
*2007 Benfica
*2008 Benfica
*2009 Caisse d'Epargne
*2010 Caisse d'Epargne
*2011 Movistar Team (af 01.04.)

## Weblenken
* Rui Costa in de Datenbank vun Radsportseiten.net
Lelm

**Lelm** is 'n Oordsdeil van de Stad Königslutter in de Landkreis Helmstidde in Neddersassen. Af 1974 gehört Lelm as 'n Oordsdeil tau de Stad Königslutter. Dat Dörp hefft 744 Inwohners.

## Lage
Dat Dörp liggt sauwat bi 28 km ostelich van Brunswiek un umme bi 29 km süüdelich van Wulfsborg in de Landkreis Helmstidde in Neddersassen. Lelm liggt 'n 1 km süüdelich van de B1 un an de nordosteliche Rand van de Elm.

## Geschicht
Lelm kümmt 983 dat eerste Mal in 'n Urkund vor. 'N Attraktschoon is hüde de ursprungliche romaansche, later mehrmals modenisierte Kerk un dat *Dunnhauptarchiv* met Mementos van de fröesten brunswieker Achäologen *Johann Christian Dünnhaupt* (1716-1786). Van 1763 bet 1789 was hi Pastor in Lelm un opdeckte dat Höggelgräfferfeld *Ole Hai*, wo hi de eersten Urnfunde makte, de jemals in Brunswiek funden sien. Later word 'n Straat na hem benennt. De utgrawen Urnen stahn hüde tau 'n groten Deil in de Museum van Wulfenbüttel un ook in Helmstidde.

## Wappen
Dat Wappen van Lelm teikt 'n rot-güld-blage Regenbogen över 'n greunen Dreebarg, de de Elm darstellt. De Regenbogen is 'n Teiken van de oolsche Ridder ut Lelm, de in de 12. bet 15. Jahrhunnert 'n groten Besitt hadden. De Ridder brukten 'n schräägstahnde Regenbogen as jue Seggel. 
Op 20. Januar 1971 hefft de Brunswieker Verwaltungspräsident dat Wappen van de Oordsraad annommen. 

## Vereine
In Lelm gifft dat veele Vereine. De TSV Lelm is de grotste met 'n breed Angeboot (Lichtathletik, Handball, Dischtennis usw.). Annere Vereine sien de Fastnachtgesellschaft, de Posaunenchor un de Friewillige Füerwehr. 

## Weblinks
* Siede van de Handball-Afdeilung TSV Lelm (Hoochdüütsch)
* Siede van de Lichtathletik-Afdeilung TSV Lelm (Hoochdüütsch)
* Websiede van de Fastnachtgesellschaft (Hoochdüütsch)
Elm (Bargen)

De **Elm** is ’n 25&nbsp;km langer, 3 bet 8&nbsp;km breder, maximal 323,3&nbsp;m hocher un bewooldt Middelbaarg süüdostelich van Brunswiek in de Landkreisen van Helmstidde un Wulfenbüttel in Neddersassen.

Dat sedelungfrie’e Wooldrebeet met de grotste Bäukenwold in Noorddüütschland un de Reitlingdaal is Deil van de Naturpark Elm-Lappwoold. De Elm is ut fossilenrieken Musselkalk opbut, dat as Elmkalksteen sied de Middelolder bekennt is.

## Geographie
### Geographisch Laag
De Elm liggt as ’n süüdeliche Deil van de Noorddüütsche Diepland twüschen de Städe Königslutter in de Noord, Schöningen in de Süüdost un Schöppenstidde in Süüd. 

Nahbert liggen de düüdelich siekeren Anhöchte Asse, Dorm un de Lappwold. Alle disse Anhöchten, buten de Asse, hören tau de Naturpark Elm-Lappwold.

### Bargen un Höggel
De högste Barg is met 323,3 m de *Eilumer Hörn*, ostsüüdostelich van Erkerode liggend. Disse un annere Bargen sien in de Elm:
* Eilumer Hörn 323.3 m 
* Osterbarg 314 m 
* Drakenbarg 313 m
* Borgbarg 311 m
* Amplebener Barg 310 m 
* Lüttjer Tafelbarg 302 m
* Kewelhörn 301 m 
* Groter Tafelbarg 296 m 
* Warbarg 290 m
* Wulfsborger Kopp 289 m

### Ströömen un Beeken
Op de Elm sien kum Springen van Ströömen oder Beeken tau sien. Dat Regenwater sickert foorns in de fiene Kluftsystem van de Elmkalksteen. Dat sickerte Water kümmt achteran in de Randrebeedenen van de Anhöcht wedder nach bawen. In oder an de Elm entspringen Ströömen sien:
* Altenau
* Lutter
* Schierpkebeek
* Schunter
* Wabe

## Landschapp

De Wold van de Elm hefft ’n Flääch van över 8000 ha. Tauständig is dat neddersässische Forstamt in Wulfenbüttel. As Woldstandort hefft de Elm op de Skala van 1 bet 6 ’n 5, ’n bannig gode Noot. 

## Utspannrebeden
De Elm ward van Touristen as ’n Utspann- un Wannerrebeet bruukt. Vor all Gäste ut Berlin sien faken op Weekende, bet tau de Weddervereenigen 1989, in dit Rebeed kommen. In Langeleben gifft dat veele Utspannhüser för jonge Lüe. Sied de End van de leste Jahrhunnert sien veele Weertshüüs enstanden:
* Reitlingsgaststeed in de Reitlingsdaal
* Waldgaststeed an de Tetzelsteen
* Elmhuus Schöningen
* Waldfreeden Esbeck
* Lutterspring an de Lutterspring bi Königslutter
* Watzumer Huus Eitzum
* Tau Schunterspring an de Elmrand Räbke

## Weblenken
* Portal för Dörper un Städe in de Elm (hoochdüütsch)
* Elmtouren (hoochdüütsch)
* Verkehrsverein Nord-Elm (hoochdüütsch)
* Elmsagen (hoochdüütsch)
* Kalkbäukenwolder in de Elm (hoochdüütsch)
* Tourismusgemeenschapp Elm-Lappwald e.V. (hoochdüütsch)
* Rundfahrt dör de Elm (hoochdüütsch)
Miklós Oláh

**Miklós Oláh** (ok *Nicolaus Oláh* oder *Nikolaus Olahus*; * 10. Januar 1493 in Hermannstadt; † 15. Januar 1568 in Nagyszombat) weer en ungaarsch Arzbischop, Schriever, Politiker un Theoloog.

1543 wurr he vun Ferdinand I. to’n königlichen Kanzler und Bischof vun Agram ernannt. Fiev Johr later wurr he Bischop vun Erlau, bevör he 1553 to’n Arzbischop vun Gran weeht wurr. He führ denn de Krönung vun Maximilian to’n  König vun Ungarn dör. Oláh weer de eerste Gegenreformator na de Utbreeden vun de Reformatschoon in Ungarn.

## Warken (Utwahl)
* *Hungaria et [[Attila]]*
* Nicolai Olahi metropolitae Strigoniensis *Hungaria et Attila sive de originibus gentis regni Hungariae [...] emondato coniumctim editi.* 
* *Genesis filiorum Regis Ferdinandi*
* *Ephemerides* 
* *Brevis descriptio vitæ Benedicti Zerchsky*

## Literatur
* Gabriel Adriány: Oláh, Miklós. In: Biographisch-Bibliographisches Kirchenlexikon (BBKL). Band 6, Herzberg 1993, ISBN 3-88309-044-1, Sp. 1171–1174 (verkört Online-Faaten)

## Enkeld Nahwiesen


## Weblenken
* DNB-Katalog
* Personennaamdatei
Rieseberg

**Rieseberg** is 'n Dörp in de Landkreis Helmstidde in Neddersassen. Af 1974 gehört Rieseberg as 'n Oordsdeil tau de Stad Königslutter. Dat Dörp hefft rund 400 Inwohners.

## Lage
Rieseberg liggt sauwat bi 5 km süüdostelich van de Autobahnkrüz Wolfsburg/Königslutter un rund 6 km nord-nordwestelich van de Stadmidde van Königslutter an de Rand van de Schunternedderung. De oolsche Dörpmidde hefft de Form van 'n langstreckt Haufiesen. De Kerk in de Dörp is ut de Jahr 1585.


Bild:Rieseberg Berg.jpg|Blick op de Anhöcht Rieseberg
Bild:Rieseberg Moor.jpg|In de Rieseberger Maur


## Naam
Rieseberg kam 1344 dat eerste Mal as *Risberghe* in 'n Urkund vor. Annere Namen waren 1353 *Ryseberge*, 1359 *Riseberch* un 1530 *Rißenberg*. In all de Schreiwweisen kümmt de *riesiger Berg* vor. De ursprüngliche *Ris* word later tau *Rise*. Dat bedüet so wat wo Afhang un kümmt ook in de engelsche *to rise* (sik risen) vor. Et gaf aver ook de Theorie, dat de Naam van de Dörp met de Wort Reisig in Verbindung staht. 

## Wappen
In de Wappen van Rieseberg is 'n greuner Höggel in 'n silvernen Schild tau sien. Darop is 'n greun-bruuner Boom tau erkennen. So ward de Oordsnaam körend weddergewen. De silvern Wellenbalk fleit för de Scheppau un de Molenbeek un teikt op dat Naturschuttgebiet, de Rieseberger Maur. De Wappen word op 19. Mart 1964 offischel annommen. 

## Naturschuttgebiete
Süüdwestelich van Dörp Rieseberg liggt de Barg Rieseberg met 'n Hööch van 156 m över NN. Hi is ut Mosselkalk opbut un dräägt 'n Laufmischwold. Van wegen de Mosselkalk in de Bodden wassen her kalkliewende Planten, so ook Orchideen. De Barg staht sied 1983 onner Naturschutt. 

Süüdostelich van Rieseberg liggt dat Rieseberger Maur, dat sied 1955 'n Naturschuttgebiet is. Et is 'n gut erhalten Neddermaur met Ansätten tau 'n Hoochmoor, op de grootfläächig Griesweien, Berke un Ellern stahn. De Türfschichten hebben 'n Dicke van 1 bet 2 m. Se bildeten sik in 'n 1 km² grote Sinke ut de 7. Jahrdusend v. Chr. In de Sinke ward sied 1744 de Türf afbut.

## Daadoord politischer Morde 1933
De in de Richtunge van de Rieseberge Maur liggende Pappelhoff word op 4. Juli 1933 tau 'n Daadoord för 11 politsche Morde van de SS, de later as de Rieseberger-Morde bekennt worden. De SS hadde de Oppers ut Brunswiek nach Folterungen un Verhörungen in de Pappelhoff bracht. An de Oppers schöllte 'n Exempel statuiert worden as Vergeltung för de Dood van 'n SS-Metglied op 29. Juni 1933 in Brunswiek. De Leiken worden op de Kerkhoff in de Dörp verscharrt un 1953 exhumiert. De Hoff was Gewerkschappseigendom un diente as Ferienheim för Arbiedskinner, hüde staht hi in Privateigendom. 

## Weblinks
* Woldpad op de „Rieseberg“ van de ''Freilicht- und Erlebnis Museums Ostfalen'' (Hoochdüütsch)
*Naturschuttgebiet Rieseberg (Hoochdüütsch)
Jürgen Tschan

**Jürgen Tschan** (* 17. Februar 1947 in Mannheim) is en ehmalger  düütsch Radrennfohrer.

1968 nehm Jürgen Tschan an de Olympisch Spelen in Mexiko deel, sowohl in dat Straatenrennen as ok in dat Mannschapstietfohren. 1969 wunn he dat Rennen *[[Rund um Köln]]*. Ansluutend wurr he Profi. 

1970 wunn he as eerst Düütsch den Radklassiker Paris–Tours. 1971 wurr he düütsch Straatenmeester. 1972 un 1973 nehm he an de Tour de France deel un keem in de Gesamtwertung up Platz 45 bzw. 37. 

Ansluutend wessel he to’n Bahnradsport un is 54 Sössdaagrennen fohren, vun de he söss mit verscheeden Partnern (dorünner ok Dietrich Thurau wunnen hett. Todem keem he mehrfak up Podiumsplatzen bi Düütsch Meesterschapen in verscheeden Bahnrad-Disziplinen.

## Weblenken
* Jürgen Tschan in de Datenbank vun Radsportseiten.net
* Jürgen Tschan in de  Datenbank vun Sports-Reference.com (engelsch)
Rotenkamp

**Rotenkamp** is 'n Dörp in de Landkreis Helmstidde in Neddersassen. Af 1974 hört Rotenkamp as 'n Oordsdeil tau de Stad Königslutter. Dat Dörp hefft rund 240 Inwohners.

## Lage
Rotenkamp liggt sauwat bi 17 km süüdelich van Wulfsborg un rund 22 km ostelich van Brunswiek. Dat Dörp liggt umme bi 8 km nordelich van de Kernstad Königslutter. De A 2/E 30 is 'n halve Kilometer nordelich. 

## Geschicht
### Naam
Dat eerste Mal kümmt Rotenkamp in de Jahr 1346 in 'n Urkund vor. Hertog *Magnus* verpännte dat Dörp *to deme roden Kampe* as Taubehör tau de Borg Campen. Latere Namen waren: Rodenkamp (1348), Rodekamp (1413) un *to demee roden Kampe* (1473).
De Naamgewunge is seker op de *roden* = Rodungen un *Kamp* =  frie'e Feld taurügge taufören.

### Tied af 1757
De Flurkaart van 1757 teikt 'n Rundlinge met 'n Kapell op 'n Anhöcht binnen van 'n Ring. Later word 'n Utgang dör de Höwwe nach Süüden anleggt. Bet hüde nachvolltreckbar stahn de Grashöwwe as 'n Grenz in de Norden, Osten un Süüden. De Utgang liggt in de Nordwest van de Dörp.
Rotenkamp was ursprünglich bloot 'n Dörp met 7 Reihenhöwwen un was lüttjer as Boimsdörp un Rieseberg. In de Vergliek met Rieseberg waren de Höwwe alle Ackerhöwwe. De vormalige Burmeisterhoff is hüde de Hoff *Ackerwinkel 5* achter de Kapell. All 1575 waren 8 Kotsassen dataukommen de later (1756) tau Grootkotsassen riesten. 1756 kümmt ook dat eerste Mal 'n Brinksitter vor. Disse Sedeelerstellen enstanden in de Rüggen van de Rundlinge süüdelich van de Oolddörp. 

Af 1860 word de vormalige Dörpanger met weiteren Hoffstellen langs de hüdige Kreisstraat in Richtung nordwest besedelt un damet de Dörplage sterk utweit. Disse Entwicklen sette sik bet 1900 met weiteren Opbu langs de Straat *Im Rodekamp* dör. 

## Wappen
Rotenkamp is in 'n Braukrebeet enstanden, dat van de Beek Scheppau dörfleit ward, wat dör de wellenfömrig Schilddeilung teikt ward. 'N typsche Plante in dit Rebeet is de Braukweide, de in de oppere greun op silverne Grund staht. Dat Rundlingssymbol is för ursprüngliche Form van de Dörp. Dat Wappen is sied Mart 1989 offischel.

## Weblink
* Offischele Wesiede van de Dörp (Hoochdüütsch)
Sebastian Lang

**Sebastian Lang** (* 15. September 1979 in Sonneberg) is en ehmalg düütsch Profi-Radrennfohrer. 

Lang is as Amateur siet 1998 bi dat Team TEAG Köstritzer fohren un wurr 2001 U23-Viezweltmeester in’t Eenzeltietfohren. 2002 wurr he Profi un fohr denn för dat Team Gerolsteiner. 2009 is he to de belgisch Mannschap vun Silence - Lotto (intüschen: Omega Pharma-Lotto) wesselt. 

Lang is en gooden Tietfohrer. Sien best Resultate sünd de Sieg vun twee Deelstrecken bi de Rhienland-Palz-Rundfohrt 2002, en Sieg tosommen mit Michael Rich bi dat Paartietfohren in Karlsruhe 2003 un de Sieg bi de Däänmark-Rundfohrt (vör Jurgen Van Goolen un Laurent Brochard) in dat glieker Johr. Bi de Hessen-Rundfohrt 2004 wunn Lang en Deelstreck un weer an’ Enn’ ok Gesamtsieger (vör Stefan Schumacher un Jérôme Pineau). 

Sebastian Lang hett elf Mal an de Tour de France deelnommen, tweemal an den Giro d’Italia un eenmal an de Vuelta a España. Bi de Tour de France 2008 kunn he dree Daag lang dat Trikot vun den Bargführenden dragen.  

Sebastian Lang leevt hüüd in Erfurt un hett ankünndigt, an Enn’ vun de Saison 2011 sien Loopbahn to beenden. 

## [[Palmarès]]
* 2001
** Viezweltmeester Eenzeltietfohren U23
** Düütsch Meester – Eenzeltietfohren U23  
* 2002
** 2 Deelstrecken Rhienland-Palz-Rundfohrt
* 2003
** Sieg bi den Prolog vun de Rhodos-Rundfohrt
** Sieg Paartietforen Karlsruhe (mit Michael Rich)
** Gesamtsieg Däänmark-Rundfohrt
* 2004
** Gesamtsieg un Etappensieg Hessen-Rundfohrt
* 2005
** Etappensieg Hessen-Rundfohrt
* 2006
** Düütsch Meester Tietfohren
** Sieger LuK Challenge (mit Markus Fothen)
** Sieger vun de Bargwerten bi de Düütschland Tour
** Gesamtsieg un Etappensieg 3-Länner-Tour
* 2008
** Root Rüchnummer Tour de France för de kämperischste Leistung up de negente Deelstreck bi de Tour de France
** Dräger Bargtrikot Tour de France (dree Daag)
*2011
** Dräger Bargtrikot Giro d’Italia

## Weblinks
* Offizielle Website
* Sebastian Lang in de Datenbank vun Radsportseiten.net
Marinus Valentijn

**Marinus Valentijn** (* 21. Oktober 1900 in Sint-Willebrord; † 3. November 1991 ok dor) weer en nedderlannsch Radrennfohrer.

Marinus Valentijn weer Profi-Rennfohrer van 1931 bit 1939. In disse Tiet wurr he tweemal nedderlannsch Straatenmeester (1932 un 1935). Sien gröttste Erfolg weer en dart Platz bi de Straatenweltmeesterschap 1933 achter Georges Speicher un Antonin Magne, nahdem he all 1932 den sössten Platz beleggt harr. 

Valentijn gull as Pionier, wiel he en vun de eerst Nedderlänner weer, de ok in dat Utland antreden is. So nehm he 1935 an de eerst *[[Vuelta a Espana]]* deel un keem up den 10. Platz. To disse Tiet weern in de Nedderlannen Radrennen ut sittlich Grünnen blots as slooten Rundstreckenrennen tolaaten.

Marinus Valentijn weer de Grootvader vun den nedderlannschen Radrennfohrer Jacques Hanegraaf.

## Enkeld Nahwiesen


## Weblenken
* Marinis Valentijn in de Datenbank vun Radsportseiten.net
Christophe Le Mével

**Christophe Le Mével** (* 11. September 1980 in Lannion) is en  franzöösch Radrennfohrer.

## Karriere
Le Mével wurrr 2002 bi Crédit Agricole Radprofi. Gliek in sien eerst Johr keem he bi de Veer Daag vun Düünkarken to Fall, wobi he sück en Nerv in’t Hüftgelenk reeten hett. Sien eenzig nennbar Resultat in dat Folgejohr weer de Sieg in dat Bargklassement bi de Tour de l’Avenir. Bi dat Rennen wurr he 2004 Tweet achter  Sylvain Calzati. Buterdem nehm he in’ Oktober an de UCI-Straaten-Weltmeesterschapen deel.  

2005 wunn Le Mével bi den Giro d’Italia een Deelstreck as Utrieter un keem in de Rundfohrt up Platz 26 in dat Gesamtklassement.

2009 is he ut de Konkursmasse vun Crédit Agricole to Française des Jeux wesselt, un keem kumplett nich verwacht up Platz 10 in de Gesamtwerten vun de  Tour de France.

2011 keem he bi den Giro d’Italia up Platz 15 in de Gesamtwerten.

## Wat he schafft hett
**2005**
* 16. Deelstreck Giro d’Italia

**2010**
* 2. Deelstreck un Gesamtwerten Tour du Haut-Var

## Teams
* 2002–2008 Crédit Agricole
* 2009–2010 Française des Jeux
* ab Juli 2010 FDJ
* 2011 Garmin-Transitions

## Weblinks
* www.christophelemevel.com
* Christophe Le Mével in de Datenbank vun Radsportseiten.net
Tom Gehrels

**Tom Gehrels** (* 21. Februar 1925 in Haarlemmermeer; † 11. Juli 2011 in Tucson) weer en in de Nedderlannen boren Astronom de in de USA, siet 1961 an de University of Arizona, tätig weer.

He weer an den Upbau vun dat Spacewatch-Programm to’n Upfinnen vun eernah  Asteroiden (NEO = Near Earth Object) bedeeligt.

Gehrels hett mehrere Kometen opdeckt, dorünner 64P/Swift-Gehrels, 78P/Gehrels, 82P/Gehrels, un 90P/Gehrels.

He weer buterdem an de Opdecken vun över 4329 Asteroiden bedeeligt, dorünner de  Apolloasteroiden (1864) Daedalus un (5011) Ptah, de Amorasteroid (4587) Rees, as ok mehrere Asteroiden ut de Grupp vun de Trojaner.

Den gröttsten Deel vun sien lateren Opdecken hett he gemeensam mit dat  Astronomenehepaar Cornelis Johannes van Houten un Ingrid van Houten-Groeneveld in‘ Rahmen vun dat Palomar-Leiden-Survey makt. Dorbi hett Gehrels umfangriek Himmelsupnahmen mit de 48’’-Schmidtkamera vun dat Mount Palomar-Observatorium makt. De fotografisch Platten wurrn denn in de Nedderlannen verschifft un an de Universität Leiden to Bestimmen vun Asteroiden utwert. 

Wiels den Tweeten Weltkrieg weer Gehrels Liddmaat vun der nedderlannschen Wedderstand. Nah den Krieg hett he mit Överlevenden snackt, de to Mitarbeit an den Bau vun de düütsch Rakete V2 ünner Wernher von Braun dwungen wurrn weern. Gehrels keem to de Upfaaten, dat von Braun en gröttere Verantworten an de unminschlich Behanneln vun Dwangsarbeiter harr, as ut sien offiziellen „schoon makt“ Biografie hervörgeiht.

Tom Gehrels is de Vader vun Neil Gehrels.

## Veröffentlichungen
* *On the Glassy Sea: An Astronomer's Journey*, Tom Gehrels, ISBN 0-88318-598-9
* *A review of comet and asteroid statistics*, Tom Gehrels, Earth Planets Space, 51, 1999 http://www.terrapub.co.jp/journals/EPS/pdf/5111/51111155.pdf

## Enkeld Nahwiesen


## Weblenken
* DNB-Katalog
* Personennaamdatei
George Lewis (Klarinettist)

**George Lewis Francis Zeno** (* 13. Juli 1900 in New Orleans; † 31. Dezember 1968 ok dor) weer en vun de wichtigst Klarinettisten vun den New Orleans Jazz.

## Leven un Wark
As en vun de wenig Musiker, de New Orleans in de 1920er-Johren nich in Richt New York oder Chicago verlieeten, speel he in lüttgere Besetten un de *Eureka [[Brass Band]]* – tietwielig neben en hööftberoplich Tätigkeit as Hafenarbeiter in de 1930er-Johren (Groot Depression 1929–1941). Mit de Wedderopdecken vun den New Orleans Jazz 1942 – an‘ Enn‘ vun de Swing-Ära – speel he in de Band vun den Trompeter Bunk Johnson 1945 un 1946 in New York. Tüschen 1959 un 1967 hett he mehrfak mit sien eegen Band, to de ok Kid Howard hörr, Europa un Japan un harr in‘ Rahmen vun dat Dixieland-Revival (Ken Colyer, Chris Barber u. a.) in de 1950er-Johren in Europa mit sien harmonisch einfaak un volksmusikoordigen Stil up völ Klarinettisten vun den traditschonellen Jazz Infloot.

## Literatur
* Tom Bethell: *George Lewis: A Jazzman from New Orleans*, University of California Press, Berkeley, 1977

## Diskografie (Utwahl)
George Lewis And His New Orleans Stompers:
* Careless Love, Two Jim Blues (15. Mai 1943)
* Climax Rag, Just A Closer Walk With Thee, Dauphine Street Blues, Milenberg Joys, Fidgety Feet, Deep Bayou Blues, Just A Little While To Stay Here, Don't Go 'Way Nobody (16. Mai 1943)  
* Burgundy Street Blues (27. Juli 1944)
* Ice Cream, Sanjacinto Blues, High Society (5. August 1944)
* Hindustan (17. Mai 1945)
* Winin' Boy Blues (26. Dezember 1945)
* New Orleans Hula, This Love Of Mine, St. Philip Street Breakdown, Over The Waves (21. Mai 1945)
* Bugle Boy March / 'Taint Nobody's Biz-ness If I Do (26. Februar 1946)
* Salutation March / If I Ever Cease To Love (26. Februar 1946)
* Savoy Blues, Nobody Knows The Way I Feel This Morning (8. April 1955)
* I Can't Escape From You, Lord, Lord You Sure Been Good To Me, High Society, Heebie Jeebies (11. April 1955)  
  
## Weblenken
* DNB-Katalog
* [Personannaamdatei](http://toolserver.org/~apper/pd/person/George_Lewis_(Klarinettist))
FC São Paulo

De **São Paulo FV** (*São Paulo Futebol Clube* / *SPFC*) is en brasiliaansch Football-Vereen ut São Paulo. Grünnt wurrn is de Vereen 1930. De Trainer vun de Footballmannschap heet Adilson Batista. Dat Stadion vun de Vereen is dat Cícero Pompeu de Toledo-Stadion, de över 58 337 Platzen verfögt.

## Weblenken

* Websteed vun de Vereen (portugeesche)
Roddörp

**Roddörp** is 'n Dörp in de Landkreis Helmstidde in Neddersassen. Af 1974 gehört Roddörp as 'n Oordsdeil tau de Stad Königslutter. Dat Dörp hefft rund 580 Inwohners.

## Lage
Roddörp liggt sauwat bi 23 km süüdelich van Wulfsborg un rund 25 km ostelich van Brunswiek. Dat Dörp liggt umme bi 2 km ostelich van de Kernstad Königslutter. De A 2/E 30 liggt 7 km nordelich. 

## Wappen
Dat Wappen van Roddörp sett sik tausammen ut de Wappenbild van twee Familjen, de in dat Dörp sehr infleitriek waren. Van 1319 bet 1434 sien de Herren van Roddörp nachwiesen, de dat Fallgatter as Wappenbild dragten dat met de greune Farwe ook gliek op de Landwirtschapp verwiest. Van 1709 bet 1853 was her de Familje *Schwarzkoppen*, de de Halfraad in jüen Schild förten. Dit Halfraad is met de Farwen rot un witt in de unnere Helft övergangen. Dat Wappen is op 1. Juli 1980 offischel annommen.

## Vereine
De grotste Verein van de Dörp is de *TSV Rottorf Groß Steinum* met sauwat bi 500 Lüen. De Verein enstand op 21. Mei 1976 ut de Vereinen *MTV Groß Steinum* un de *SV Rottorf*. De beien Dörper hebben tausammen mehrdere Tennisplätze un ook 'n Turnhall. 

## Weblinks
* Siede van de Sportverein (Hoochdüütsch)
Scheppau

**Scheppau** is 'n Dörp in de Landkreis Helmstidde in Neddersassen. Af 1974 gehört Scheppau as 'n Oordsdeil tau de Stad Königslutter. Dat Dörp hefft rund 220 Inwohners.

## Lage
Scheppau liggt sauwat bi 18 km süüdelich van Wulfsborg un rund 19 km ostelich van Brunswiek. Dat Dörp liggt umme bi 7 km nordwestelich van de Kernstad Königslutter. De A 39 liggt 'n halve Kilometer nordwestelich. Scheppau hefft sien eigene Anslootstelle tau de A 39.

## Wappen
Dat smuckste Hus, in de Oordbild, is met Afstand de Fackwerkhus, de oolsche School. Hüde dat Frietiedszentrum. Darom fliegt 'n Kuz, dat Sinnbild för Bildung, Kunt un Wetenschapp in 'n blage Schild. Onner de Kuz fleit de Beek Scheppau silvern dör de Wappen. De gülden Ploogschar in de Wappenfaut verwiest op de Landwirtschapp. Dat Wappen is op 13. Mart 1984 offischel annommen. 

## Friedtiedheim
De Friedtiedheim in Scheppau bestaht sied över 40 Jahren as 'n Familjenbildung- un Begegnungsstätte. Dräger van dat Heim is de Landkreis Helmstidde met de Jugendamt un de Kreisvolkshoochschool.

## Weblinks
* Offischele Siede van de Friedtiedheim (Hoochdüütsch)
Sunsted

**Sunsted** is 'n Dörp in de Landkreis Helmstidde in Neddersassen. Af 1974 gehört Sunsted as 'n Oordsdeil tau de Stad Königslutter. Dat Dörp hefft rund 220 Inwohners.

## Lage
Sunsted liggt sauwat bi 25 km süüdelich van Wulfsborg un rund 25 km ostelich van Brunswiek. Dat Dörp liggt 'n halve Kilometer ostelich van de Kernstad Königslutter. Dör Sunsted loopt de Bundsstraat 1.

## Wappen
In de Siegel van de *Ulrich van Sunsted* van 1358 stahn Seerosenblädder, met de Spits nach baven, greun in 'n silvern Schild. De greune Dreebarg wiest op de Elm un de Wold, de bet in de 19. Jahrhunnert noch wat an de Rand van de Dörp reikte. Dat Wappen is op 14. Mai 1992 offischel annommen.

## Weblinks
* Siede van de Friewillige Füerwehr (Hoochdüütsch)